«Налшык» псыутхыр къызэIуах
Къэбэрдей-Балъкъэрым и къэралыгъуэм, Налшык къалэм я махуэхэм ирихьэлIэу, «Налшык» псыутхыр гуфIэгъуэ щытыкIэм иту къызэIуахащ.
Зэхыхьэр езыгъэкIуэкIа Гумэ Маринэ жиIащ псыутхыр насыпым и дамыгъэу къызэралъытэр.
КъБР-м и Iэтащхьэ КIуэкIуэ Юрий къалэдэсхэмрэ абы и хьэщIэхэмрэ фIэхъус гуапэ яриха нэужь, жиIащ КъБР-м и къэралыгъуэм, Налшык къалэм я махуэхэм ирихьэлIэу республикэм исхэм псыутхыр саугъэт зэрыхуащIыр. КIуэкIуэ Юрий къызэхуэсахэм я Iэгуауэм щIэту, хьэрэкIытIэхэр драгъэлъэтейуэ псыутхыр къызэIуихащ икIи налшык дэсхэр къыхуриджащ абдеж зыщагъэпсэхуну. Республикэм и Iэтащхьэр къалэдэсхэм махуэшхуэмкIэ гуапэу ехъуэхъуащ икIи псори иригъэблэгъащ Налшык щекIуэкIыну гуфIэгъуэ зэхыхьэхэм хэтыну.
